“นกแอร์” ยกเลิกอีก 20 เที่ยวบินในประเทศ 23 ก.พ.นี้
"นกแอร์" ประกาศยกเลิก 20 เที่ยวบินในประเทศสำหรับวันที่ 23 ก.พ.59
20 ก.พ. 2559

ผู้สื่อข่าวรายงานว่า บริษัท สายการบินนกแอร์ จำกัด (มหาชน) หรือ NOK ประกาศยกเลิก 20 เที่ยวบินในประเทศสำหรับวันที่ 23 ก.พ.59 โดยทางสายการบินแจ้งว่า ทางเจ้าหน้าที่ได้มีการติดต่อแจ้งผู้โดยสารทุกท่านที่เดินทางในเที่ยวบินดังกล่าวแล้ว ทั้งนี้ เฟซบุ๊กของสายการบินนกแอร์ ได้โพสต์ข้อความขอแจ้งยกเลิกเที่ยวบินในประเทศในวันที่ 23 ก.พ.59 โดยมีรายละเอียดดังต่อไปนี้
-DD7106 ดอนเมือง-หาดใหญ่ (DMK-HDY)-DD7107 หาดใหญ่-ดอนเมือง (HDY-DMK)-DD7818 ดอนเมือง-นครศรีธรรมราช (DMK-NST)-DD7819 นครศรีธรรมราช-ดอนเมือง (NST-DMK) -DD7208 ดอนเมือง-สุราษฎร์ธานี (DMK-URT)-DD7209 สุราษฎร์ธานี-ดอนเมือง (URT-DMK)-DD7406 ดอนเมือง-ตรัง (DMK-TST)-DD7407 ตรัง-ดอนเมือง (TST-DMK) -DD8414 ดอนเมือง-พิษณุโลก (DMK-PHS)-DD8415 พิษณุโลก-ดอนเมือง (PHS-DMK) -DD8718 ดอนเมือง-เชียงราย (DMK-CEI)-DD8719 เชียงราย-ดอนเมือง (CEI-DMK) -DD9214 ดอนเมือง-อุดรธานี (DMK-UTH)-DD9215 อุดรธานี-ดอนเมือง (UTH-DMK) -DD9314 ดอนเมือง-อุบลราชธานี (DMK-UBP)-DD9315 อุบลราชธานี-ดอนเมือง (UBP-DMK) -DD9410 ดอนเมือง-สกลนคร (DMK-SNO)-DD9411 สกลนคร-ดอนเมือง (SNO-DMK) -DD9814 ดอนเมือง-ขอนแก่น (DMK-KKC)-DD9815 ขอนแก่น-ดอนเมือง (KKC-DMK)
 
ขณะที่ก่อนหน้านี้ นายพาที สารสิน ประธานเจ้าหน้าที่บริหาร NOK เปิดเผยว่า สายการบินนกแอร์ ยังคงใช้บริการเครื่องบินเช่าเหมาลำ หรือ ชาร์เตอร์ไฟลต์ ของสายการบินไทย สายการบินไทยสมายล์ และสายการบินไลอ้อนแอร์ ให้บริการกับผู้โดยสารของสายการบินนกแอร์ สำหรับสถานการณ์การให้บริการของนกแอร์คาดว่าจะกลับมาเป็นปกติ ภายในวันจันทร์ที่ 22 ก.พ.นี้แน่นอน
ทั้งนี้ บริษัทจะดำเนินการส่งแผนฉุกเฉิน และแนวทางการแก้ไขปัญหาทั้งในระยะสั้น ระยะกลาง และระยะยาวอย่างละเอียดทุกขั้นตอน เพื่อป้องกันไม่ให้เกิดปัญหาเหมือนวันที่ 14 ก.พ.ที่ผ่านมา ให้กระทรวงคมนาคมพิจารณาอย่างละเอียดภายในเดือนหน้า หลังจากล่าสุดได้ส่งคำชี้แจงถึงปัญหาที่เกิดขึ้นและการดำเนินการแก้ไขผลกระทบที่เกิดขึ้นให้นายอาคม เติมพิทยาไพสิฐ รัฐมนตรีว่าการกระทรวงคมนาคม พิจารณาแล้วเมื่อวันที่ 18 ก.พ.59